wannaphong/clean_thaiwikipedia huggingface dataset:
# วันเอกราช (ประเทศมาเลเซีย)
วันเอกราช  หรือ วันชาติ  เป็นวันเอกราชของสหพันธรัฐมาลายาจากจักรวรรดิบริติช"Starchild: Malaysian children are in high spirits to celebrate Merdeka Day." The Star. 27 August 2021. Retrieved 1 September 2021.Adila Sharinni Wahid. "Ceriakan anak-anak polis pada Hari Merdeka." Sinar Harian. 31 August 2021. Retrieved 1 September 2021.  เป็นวันรำลึกถึงคำประกาศอิสรภาพมาลายาเมื่อวันที่ 31 สิงหาคม ค.ศ. 1957 และมีการกำหนดไว้ในรัฐธรรมนูญมาเลเซีย มาตรา 160 วันนี้เป็นวันที่มีพิธีและการปฏิบัติอย่างเป็นทางการและไม่เป็นทางการทั่วประเทศ

การกำหนดให้วันที่ 31 สิงหาคมเป็นวันชาติของมาเลเซียก่อให้เกิดข้อพิพาท โดยมีการเรียกร้องให้ความสำคัญกับการเฉลิมฉลองวันมาเลเซีย  ในวันที่ 16 กันยายนแทน วันมาเลเซียเป็นวันรำลึกถึงการก่อตั้งประเทศมาเลเซียใน ค.ศ. 1963 เมื่อสี่ดินแดนอันประกอบด้วยบอร์เนียวเหนือ, ซาราวัก, สิงคโปร์ และมาลายา รวมกันเป็นประเทศมาเลเซียMalaysia Act 1963 บางคน โดยเฉพาะคนจากมาเลเซียตะวันออก โต้แย้งว่าเป็นเรื่องไร้เหตุผลที่เฉลิมฉลองวันที่ 31 สิงหาคม ค.ศ. 1957 เป็นวันชาติมาเลเซีย ทั้งที่เพิ่งก่อตั้งมาเลเซียได้เพียง ค.ศ. 1963 ผู้สนับสนุนฮารีเมอร์เดกาโต้แย้งว่า "สหพันธรัฐ" ตามที่กำหนดไว้ในมาตรา 160 ของรัฐธรรมนูญมาเลเซีย คือ "สหพันธรัฐมาลายา" ที่ก่อตั้งขึ้นใน ค.ศ. 1957
# เขาเอร์ซีเยส
เขาเอร์ซีเยส  เป็นภูเขาไฟที่ดับสนิท ตั้งอยู่ในจังหวัดคัยเซรี ประเทศตุรกี เป็นภูเขาไฟรูปกรวยขนาดใหญ่

ภูเขาไฟเริ่มก่อตัวในยุคไมโอซีน ในตอนแรกภูเขาไฟทางทิศตะวันออกชื่อ  ก่อตัวขึ้นจากลาวาไหล จากนั้นก่อตัวทางทิศตะวันออกอีกครั้งก็เกิดการปะทุของระเบิดครั้งใหญ่และก่อตัวเป็นปล่องภูเขาไฟ ในช่วงยุคไพลสโตซีน ภูเขาได้แปรเปลี่ยนขึ้นภายในปล่องภูเขาไฟร่วมกับกลุ่มโดมลาวา การปะทุด้านข้างของภูเขาอาจทำให้เกิดชั้นเถ้าถ่านในทะเลดำและทะเลเมดิเตอร์เรเนียนในช่วงต้นยุคโฮโลซีน
# สโมสรฟุตบอลพิจิตร ยูไนเต็ด 2021
สโมสรฟุตบอลพิจิตร ยูไนเต็ด 2021 เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดพิจิตร ปัจจุบันแข่งขันในระดับไทยลีก 3 โซนภาคเหนือ

 ประวัติ 
สโมสรฟุตบอลพิจิตร ยูไนเต็ด 2021 ก่อตั้งเมื่อปี 2564 ในชื่อ พิจิตร ยูไนเต็ด ได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2564 – โซนภาคเหนือ เป็นการแข่งขันแรก แต่การแข่งขันในรายการดังกล่าวถูกยกเลิกโดยสมาคมฯ เนื่องจากสถานการณ์การระบาดทั่วของโควิด-19 ในประเทศไทย 

ในปี 2565 สโมสรได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2565 – โซนภาคเหนือ โดยได้ตำแหน่งอันดับที่ 4 ของโซน ปี 2566 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2566 – โซนภาคเหนือ โดยได้ตำแหน่งรองชนะเลิศของโซน ปี 2567 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2567 – โซนภาคเหนือ โดยจบอันดับที่ 3 ของโซน

ต่อมาในปี 2568 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2568 – โซนภาคเหนือ โดยได้ตำแหน่งชนะเลิศของโซน และได้สิทธิ์เลื่อนชั้นสู่ไทยลีก 3

 ผู้เล่น 
 ผู้เล่นชุดปัจจุบัน 

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพลีก 3 คัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู2564ไทยแลนด์ อเมเจอร์ลีกโซนภาคเหนือ ยกเลิกการแข่งขันเนื่องจากการระบาดของโควิด-19ไม่ได้เข้าร่วมไม่สามารถเข้าร่วม– 2565ไทยแลนด์ อเมเจอร์ลีกโซนภาคเหนือ532012410อันดับที่ 4รอบคัดเลือกไม่สามารถเข้าร่วม– เอกภูมิ โพธารุ่งโรจน์52566ไทยแลนด์ เซมิโปรลีกโซนภาคเหนือ8521251017อันดับที่ 2ไม่ได้เข้าร่วมไม่สามารถเข้าร่วม– นฤพัทธ์ น้อยสมวงษ์72567ไทยแลนด์ เซมิโปรลีกโซนภาคเหนือ631210310อันดับที่ 3ไม่ได้เข้าร่วมไม่สามารถเข้าร่วมไม่สามารถเข้าร่วม พิทยา เลิศอินทร์22568ไทยแลนด์ เซมิโปรลีกโซนภาคเหนือ752018417อันดับที่ 1ไม่ได้เข้าร่วมไม่สามารถเข้าร่วมไม่สามารถเข้าร่วม รัญญ์ญาปกรณ์ โกนสันเทียะ4ไทยแลนด์ เซมิโปรลีกรอบชิงแชมป์ประเทศไทยโซนบน2101223อันดับที่ 22568–69ไทยลีก 3โซนภาคเหนือ

ชนะเลิศรองชนะเลิศอันดับที่ 3เลื่อนชั้นตกชั้น

 ผู้ฝึกสอน 
ตั้งแต่ พ.ศ. 2564 – ปัจจุบัน
ชื่อ-สกุลสัญชาติช่วงเวลาเกียรติประวัติสุ่มยศ รัตนชัยพฤษภาคม 2564 – มีนาคม 2565จตุพล ดินไทยมีนาคม 2565 – เมษายน 2566ชลทิศ กรุดเที่ยงธันวาคม 2566 – เมษายน 2567วิมล จันทร์คำธันวาคม 2567 –ชนะเลิศ ไทยแลนด์ เซมิโปรลีก ฤดูกาล 2568 – โซนภาคเหนือ(เลื่อนชั้นสู่ไทยลีก 3)

 เกียรติประวัติ 
 ไทยแลนด์ เซมิโปรลีก
 ชนะเลิศ โซนภาคเหนือ: 2568
# จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)รายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอกมลาไสย, อำเภอสมเด็จ, อำเภอกุฉินารายณ์, อำเภอเขาวง, กิ่งอำเภอร่องคำ, กิ่งอำเภอนามน และกิ่งอำเภอห้วยผึ้ง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง และอำเภอหนองกุงศรี
# คัง เชิง
คัง เชิง (4 พฤศจิกายน พ.ศ. ค.ศ. 1898 – 16 ธันวาคม ค.ศ. 1975) ชื่อเกิด จาง จงเข่อ  เป็นเจ้าหน้าที่พรรคคอมมิวนิสต์จีน ผู้มีชื่อเสียงที่สุดจากการกำกับดูแลงานด้านความมั่นคงภายในและหน่วยข่าวกรองของพรรคคอมมิวนิสต์จีนในช่วงต้นคริสต์ทศวรรษ 1940 และอีกครั้งในช่วงจุดสูงสุดของการปฏิวัติวัฒนธรรมในปลายคริสต์ทศวรรษ 1960 และต้นคริสต์ทศวรรษ 1970

เขาเป็นสมาชิกพรรคคอมมิวนิสต์จีนตั้งแต่ต้นคริสต์ทศวรรษ 1920 เขาใช้เวลาอยู่ในมอสโกในช่วงต้นคริสต์ทศวรรษ 1930 ที่ซึ่งเขาได้เรียนรู้เกี่ยวกับวิธีการของ NKVD โซเวียต และกลายมาเป็นผู้สนับสนุนหวัง หมิงในการเป็นผู้นำพรรคคอมมิวนิสต์จีน หลังกลับมายังประเทศจีนในช่วงปลายคริสต์ทศวรรษ 1930 คังเปลี่ยนความภักดีของเขาไปเป็นเหมา เจ๋อตงและกลายเป็นผู้ร่วมงานใกล้ชิดของเหมาในช่วงสงครามจีน–ญี่ปุ่นครั้งที่สอง สงครามกลางเมืองจีน และหลังจากนั้น เขาดำรงตำแหน่งที่จุดสูงสุดหรือใกล้เคียงจุดสูงสุดของอำนาจในสาธารณรัฐประชาชนจีนตั้งแต่การก่อตั้งใน ค.ศ. 1949 กระทั่งเสียชีวิตใน ค.ศ. 1975 หลังจากการเสียชีวิตของเหมาและการจับกุมแก๊งออฟโฟร์ในเวลาต่อมา คังถูกกล่าวหาว่ามีส่วนรับผิดชอบร่วมกับแก๊งในความรุนแรงเกินเลยของการปฏิวัติวัฒนธรรม และใน ค.ศ. 1980 เขาถูกขับออกจากพรรคคอมมิวนิสต์จีนหลังเสียชีวิตSee, generally, , ,
# จาง กั๋วเทา
จาง กั๋วเทา (26 พฤศจิกายน ค.ศ. 1897 – 3 ธันวาคม ค.ศ. 1979) เป็นนักปฏิวัติชาวจีนผู้เป็นสมาชิกผู้ก่อตั้งพรรคคอมมิวนิสต์จีนและคู่แข่งของเหมา เจ๋อตง ในคริสต์ทศวรรษ 1920 เขาศึกษาในสหภาพโซเวียตและกลายเป็นผู้ติดต่อหลักกับองค์การคอมมิวนิสต์สากล โดยจัดตั้งขบวนการแรงงานของพรรคคอมมิวนิสต์จีนในแนวร่วมกับก๊กมินตั๋ง ตั้งแต่ ค.ศ. 1931 ถึง 1932 หลังพรรคถูกขับออกจากเมืองต่าง ๆ จางได้รับมอบหมายให้ดูแลโซเวียตเอ้อยฺวี่หว่าน เมื่อกองทัพของเขาถูกขับออกจากภูมิภาคนั้น เขาได้เข้าร่วมการเดินทัพทางไกลแต่พ่ายแพ้ในการต่อสู้แย่งชิงตำแหน่งผู้นำพรรคอย่างดุเดือดให้กับเหมา กองทัพของจางเลือกเส้นทางที่แตกต่างจากเส้นทางของเหมาและถูกกลุ่มหม่า (Ma clique) กองกำลังท้องถิ่นมุสลิมตีพ่ายอย่างหนักในกานซู่ เมื่อกองกำลังที่อ่อนล้าของเขาเดินทางมาถึงเพื่อเข้าร่วมกับเหมาที่เหยียนอานในที่สุด จางก็ยังคงท้าทายเหมาต่อไป ซึ่งเป็นการท้าทายที่ไร้ผล และออกจากพรรคใน ค.ศ. 1938 ท้ายที่สุดจางเกษียณอายุที่แคนาดาใน ค.ศ. 1968 เขาเปลี่ยนมานับถือศาสนาคริสต์ไม่นานก่อนเสียชีวิตในสการ์โบโร รัฐออนแทรีโอ (ชานเมืองโทรอนโต) ใน ค.ศ. 1979 บันทึกความทรงจำของเขาให้ข้อมูลที่มีคุณค่าเกี่ยวกับชีวิตของเขาและประวัติศาสตร์ของพรรค
# อินฟันตามารีอา ดาส เนเวสแห่งโปรตุเกส
อินฟันตามารีอา ดาส เนเวสแห่งโปรตุเกส  ประสูติเมื่อวันที่ 5 สิงหาคม พ.ศ. 2395 เป็นพระราชธิดาพระองค์ใหญ่ใน พระเจ้ามีแกลแห่งโปรตุเกส กับ อาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทรงเป็นพระมาตุจฉา (ป้าฝ่ายแม่) ใน เอลีซาเบ็ทแห่งบาวาเรีย สมเด็จพระราชินีแห่งเบลเยียม , แกรนด์ดัชเชสมารี-อาเดลาอีดแห่งลักเซมเบิร์ก , แกรนด์ดัชเชสชาร์ล็อตแห่งลักเซมเบิร์ก อดีตสมเด็จพระจักรพรรดินีซิตาแห่งออสเตรีย , เจ้าชายเฟลิกซ์ พระราชสวามีแห่งลักเซมเบิร์ก 

 พระประวัติ
พระองค์เป็นพระราชธิดาพระองค์ใหญ่ใน พระเจ้ามีแกลแห่งโปรตุเกส ประสูติแต่ อาเดิลไฮท์แห่งเลอเวินชไตน์-แวร์ทไฮม์-โรเซินแบร์ค พระองค์ดำรงพระอิสริยยศเจ้าหญิงพระราชกุมารีแห่งโปรตุเกส ภายหลังที่ เจ้าชายมีแกล ดยุกแห่งบรากังซา พระอนุชาของพระองค์กลายเป็นผูพิทักษ์พระราชบัลลังก์โปรตุเกส เนื่องด้วยสมเด็จพระบรมชนกนาถ ถูกปลดออกจากพระราชบัลลังก์จาก จักรพรรดิเปดรูที่ 1 แห่งบราซิล 
 เสกสมรส 
พระองค์ทรงเสกสมรสกับ เจ้าชายอัลฟองโซ คาร์ลอส ดยุคแห่งซานไจมี เมื่อวันที่ 26 เมษายน พ.ศ. 2414 ขณะมีพระชันษา 18 ปี ซึ่งทั้ง 2 เป็นพระญาติกัน โดยทั้ง 2 ดำรงพระอิสริยยศผู้อ้างสิทธิ์พระราชบัลลังก์สเปน ฝรั่งเศส และ แคว้นนาวาร์ ทั้งคู่มีพระโอรสร่วมกันเพียงพระองค์เดียว แต่ก็สิ้นพระชนม์หลังจากประสูติได้ไม่กี่ชั่วโมง ในปี พ.ศ. 2417 หลังจากนั้น พระองค์ก็มิมีประสูติกาลพระบุตรอีกเลย จนพระองค์สิ้นพระชนม์เมื่อวันที่ 15 กุมภาพันธ์ พ.ศ. 2484 สิริพระชันษา 88 ปี
 อ้างอิง 
"- Infanta Maria das Neves of Portugal (1852-1941)". www.rct.uk. Retrieved 2023-10-17.
# ชาวชูวัช
ชาวชูวัช (- - -; Chuvash people) เป็นกลุ่มชาติพันธุ์กลุ่มชนเตอร์กิก ซึ่งเป็นสาขาหนึ่งของเผ่าโอกูร์ อาศัยอยู่ในพื้นที่ตั้งแต่ภูมิภาคอีเดล-อูรัลไปจนถึงไซบีเรีย

ส่วนใหญ่อาศัยอยู่ในสาธารณรัฐชูวัชและพื้นที่โดยรอบ แต่ชุมชนชาวชูวัชก็อาจพบได้ทั่วทั้งประเทศรัสเซีย รวมไปถึงในเอเชียกลางด้วย พวกเขาพูดภาษาชูวัช ซึ่งเป็นกลุ่มภาษาเตอร์กิก ที่แยกออกจากภาษาอื่นในกลุ่มภาษานี้เมื่อกว่าพันปีก่อน ชาวชูวัชส่วนใหญ่นับถืออีสเทิร์นออร์ทอดอกซ์ แม้ว่าจะมีส่วนน้อยที่นับถือวัตติเซนยาลีหรืออิสลามนิกายซุนนีก็ตาม
# ชู่ (เพลงทีโอ เอวาน)
"ชู่"  เป็นเพลงโดยทีโอ เอวาน นักร้องชาวไซปรัส ซึ่งประพันธ์โดยดิมิทริส กอนโตปูลอส เอลซา เซอเลสวิก ลาสเซ นีมันน์ และลินดา เดล เพลงนี้วางจำหน่ายเมื่อวันที่ 11 มีนาคม ค.ศ. 2025 และจะเป็นตัวแทนของในการประกวดเพลงยูโรวิชันปี 2025

 การพัฒนา 
"ชู่" ได้ประพันธ์ขึ้นโดยดิมิทริส กอนโตปูลอส เอลซา เซอเลสวิก ลาสเซ นีมันน์ และลินดา เดล

 การประกวดเพลงยูโรวิชันปี 2025 

 การคัดเลือกภายใน 
ในเดือนกรกฎาคม ค.ศ. 2024 มีรายงานว่าไซบีซี สถานีโทรทัศน์แห่งชาติ ได้เริ่มการค้นหาศิลปินตัวแทนประเทศชาวไซปรัสสำหรับการประกวดในปี 2025 และมีความตั้งใจที่จะคัดเลือกผู้เข้าแข่งขันที่อาศัยอยู่ในไซปรัส ต่างจากตัวแทนของประเทศในปี 2023 (แอนดรูว์ ลัมโบร) และ 2024 (ซีเลีย แคปซิส) กระบวนการคัดเลือกดำเนินการโดยการการสนทนากลุ่มซึ่งประกอบด้วยผู้เชี่ยวชาญด้านดนตรีและยูโรวิชัน มีรายงานในช่วงปลายเดือนสิงหาคม ค.ศ. 2024 ว่าได้มีการเลือกศิลปินและเพลงแล้ว โดยได้ประกาศเลือกทีโอ เอวานอย่างเป็นทางการเมื่อวันที่ 2 กันยายน เพลง "ชู่" ได้วางจำหน่ายเมื่อวันที่ 11 มีนาคม ค.ศ. 2025

 ในยูโรวิชัน 
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ไซปรัสได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งหลังของการแสดง ต่อมาทีโอ เอวานได้รับเลือกให้ทำการแสดงเป็นลำดับที่ 15 ตามหลังมาร์กอ บอชเนียกจาก ซึ่งไซปรัสตกรอบรองชนะเลิศนี้
# สุขใดเล่า จะเท่ามื้ออร่อย
เป็นซีรีส์อนิเมะโทรทัศน์ญี่ปุ่นต้นฉบับที่สร้างสรรค์โดย Atto ผู้เขียน สาวใสหัวใจบ้านทุ่ง ผลิตโดยอะนิเพล็กซ์ และสร้างแอนิเมชั่นโดยพีเอเวิกส์ กำกับโดย Shinya Kawatsura และ Yū Harumi เขียนบทโดย Yoshihiro Hiki และมี Hiromi Mizutani เป็นผู้แต่งเพลงประกอบ Atto เป็นผู้ออกแบบตัวละครต้นฉบับ ในขณะที่ Hajime Mitsuda เป็นผู้ดัดแปลงการออกแบบสำหรับแอนิเมชั่น ออกอากาศตั้งแต่เดือนเมษายนถึงมิถุนายน พ.ศ. 2568 มังงะที่วาดภาพประกอบโดย Quro เริ่มตีพิมพ์บนเว็บไซต์มังงะ Comic Alive+ ของเมเดียแฟกทอรีในเดือนมีนาคม พ.ศ. 2568

ตัวละคร

สื่อ
มังงะ
มังงะที่วาดภาพประกอบโดย Quro เริ่มตีพิมพ์บนเว็บไซต์มังงะ Comic Alive+ ของเมเดียแฟกทอรีเมื่อวันที่ 15 มีนาคม พ.ศ. 2568 มีการเปิดตัวเล่มเดี่ยวทังโกบง ในเดือนพฤษภาคม พ.ศ. 2568

อนิเมะ
ซีรีส์อนิเมะโทรทัศน์ต้นฉบับที่สร้างโดย Atto ผลิตโดยอะนิเพล็กซ์ และสร้างแอนิเมชันโดยพีเอเวิกส์ ได้รับการประกาศเมื่อวันที่ 31 ธันวาคม พ.ศ. 2567 ซีรีส์นี้กำกับโดย Shinya Kawatsura และ Yū Harumi และเขียนบทโดย Yoshihiro Hiki และมี Hiromi Mizutani เป็นผู้แต่งเพลงประกอบ Atto เป็นผู้ออกแบบตัวละครดั้งเดิม ในขณะที่ Hajime Mitsuda เป็นผู้ดัดแปลงการออกแบบสำหรับแอนิเมชั่น ออกอากาศตั้งแต่วันที่ 13 เมษายน ถึงวันที่ 29 มิถุนายน พ.ศ. 2568 ทางโตเกียวเอ็มเอ็กซ์และเครือข่ายอื่น ๆ มีเพลงเปิดคือ "Sora mon ne" ร้องโดย Asmi, ในขณะที่เพลงปิดคือ "Misoshiru to Butter" (ซุปมิโซะและเนย) ร้องโดย Reira Ushio ครันชีโรล ถือลิขสิทธิ์เรื่องนี้ พลัส มีเดีย เน็ตเวิร์ค เอเชีย ถือลิขสิทธิ์ซีรีส์ดังกล่าวในเอเชียตะวันออกเฉียงใต้และจะออกอากาศทาง Aniplus Asia

รายชื่อตอน

หมายเหตุ
# เกา กุ้ยอิง
เกา กุ้ยอิง  (เสียชีวิตในปี ค.ศ. 1647) เป็นผู้นำการก่อกบฏและผู้บัญชาการทหารหญิงชาวจีนในช่วงสมัยราชวงศ์ชุน ซึ่งเป็นราชวงศ์อายุสั้น

เธอเป็นจักรพรรดินีของหลี่ จื้อเฉิง จักรพรรดิผู้สถาปนาราชวงศ์ชุน

 ชีวิต 

ตั้งแต่ต้นศตวรรษที่ 17 ราชวงศ์หมิง ของจีนอยู่ในภาวะเสื่อมถอย ท่ามกลางการก่อกบฏหลายครั้ง โดยหนึ่งในการก่อกบฏที่ทรงอิทธิพลที่สุดคือการลุกฮือของหลี่ จื้อเฉิง ซึ่งสามารถรวบรวมกองทัพขนาดใหญ่และประสบความสำเร็จมากขึ้นทุกปี

ตามเรื่องเล่ากล่าวว่า หลี่ได้พบกับเกา ขณะซ่อนตัวอยู่ในบ้านของบิดาเธอ และเมื่อเขาเดินทางจากไป เธอได้ติดตามเขาและมีบทบาทสำคัญในการก่อกบฏ โดยร่วมเดินเคียงข้างเขาในแนวหน้าและมีส่วนร่วมในการบัญชาการกองทัพ ขณะที่หลี่เป็นผู้บัญชาการกองทัพชาย เกาเป็นผู้ฝึกฝนและนำทัพสตรีของกองทัพกบฏ

การกบฏของพวกเขาประสบความสำเร็จอย่างมากจนสามารถควบคุมพื้นที่ขนาดใหญ่ของจีน และปกครองพื้นที่เหล่านั้นอย่างอิสระ ส่งผลให้ราชวงศ์หมิงล่มสลาย ในขณะเดียวกัน จีนก็ตกอยู่ภายใต้การคุกคามของราชวงศ์ชิง

ในปี ค.ศ. 1644 หลี่ จื้อเฉิง สามารถยึดครองปักกิ่ง โค่นล้มราชวงศ์หมิง และประกาศตนเป็นจักรพรรดิแห่งราชวงศ์ชุน ส่งผลให้เกาได้รับตำแหน่งจักรพรรดินีและมีบทบาทสำคัญในการปกครอง อย่างไรก็ตาม ในเวลาไม่นาน ราชวงศ์ชิง ก็บุกยึดปักกิ่งและขยายอำนาจไปทั่วจีนแผ่นดินใหญ่ หลี่ จื้อเฉิง เสียชีวิตในปี ค.ศ. 1645

หลังจากนั้น เกา กุ้ยอิง มองว่าราชวงศ์ชิงเป็นศัตรูใหม่ของเธอ และเลือกหันไปสนับสนุนราชวงศ์หมิงเดิมที่ยังหลงเหลืออยู่ ซึ่งได้สถาปนารัฐบาลใหม่ทางตอนใต้ของจีน ภายใต้ชื่อราชวงศ์หมิงใต้ ด้วยความที่เธอถูกมองว่าเป็นศัตรูที่สำคัญที่สุดของราชวงศ์ชิง เธอจึงได้รับเชิญให้เข้าร่วมราชสำนักใหม่ เพื่อช่วยนำกองทัพต่อต้านผู้รุกรานจากต่างชาติ

เธอได้รับตำแหน่ง "สตรีชั้นเอก" ในฐานะบุคคลสำคัญของราชสำนัก พร้อมทั้งได้รับการแต่งตั้งเป็นผู้บัญชาการทหาร และได้รับเกียรติให้เป็นหนึ่งในผู้พิทักษ์แห่งราชวงศ์หมิงใต้ เกานำทัพต่อต้านราชวงศ์ชิงอย่างแข็งขันจนกระทั่งเสียชีวิตในปี ค.ศ. 1647

เกา กุ้ยอิง ถือเป็นหนึ่งในบุคคลที่โดดเด่นและทรงอิทธิพลที่สุดในประวัติศาสตร์จีน โดยเฉพาะอย่างยิ่งเมื่อพิจารณาถึงยุคสมัยที่เธอมีชีวิตอยู่ แม้ว่าจีนจะเคยมีสตรีที่ดำรงตำแหน่งสำคัญในอดีตเป็นจำนวนมาก แต่ตั้งแต่ศตวรรษที่ 12 เป็นต้นมา บทบาทของสตรีในสังคมจีนลดลงอย่างมาก ในช่วงเวลาเดียวกัน มีเพียงเชิน หยุนหยิง และ ฉิน เหลียงอวี้ เท่านั้นที่มีสถานะเทียบเคียงกับเธอ
# เจ้าหญิงชิ่งเฉิง
เจ้าหญิงชิ่งเฉิง (？～ค.ศ. 1404) ทรงเป็นพระราชนัดดาในสมเด็จพระจักรพรรดิหมิงไท่จู่ และทรงเป็นพระราชปิตุฉาในสมเด็จพระจักรพรรดิหมิงฮุ่ยจง

 พระประวัติ 
เจ้าหญิงชิ่งเฉิง พระนามเดิมไม่กรากฎ เป็นพระธิดาเหมิงเฉิงอ๋องพระราชภาดาในสมเด็จพระจักรพรรดิหมิงไท่จู่ มีพระภัสดานามว่าหวงเฉิน (黄琛)

หงอู่ปีแรก ตามฐานันดรศักดิ์เจ้าหญิงชิ่งเฉิงเป็นพระธิดาอ๋อง (王女) จะต้องดำรงพระอิสริยยศจวิ้นจู่ (郡主) แต่สมเด็จพระจักรพรรดิหมิงไท่จู่ทรงพระกรุณาโปรดเกล้าฯ ให้เจ้าหญิงชิ่งเฉิงดำรงพระอิสริยยศกงจู่ (公主) เฉลิมพระนามว่าเจ้าหญิงชิ่งหยาง (庆阳公主)

หงอู่ปีที่ 4 (ค.ศ. 1371) เจ้าหญิงชิ่งเฉิงถูกลดฐานันดรศักดิ์ลงที่จวิ้นจู่ (郡主) เฉลิมพระนามว่าเจ้าหญิงชิ่งเฉิง (庆成郡主)

เจี้ยนเหวินปีที่ 4 เจ้าหญิงชิ่งเฉิงทรงเป็นราชทูตสันติภาพ เข้าเฝ้าฯสมเด็จพระจักรพรรดิหมิงเฉิงจู่

เจ้าหญิงชิ่งเฉิง สิ้นพระชนม์ ในปีที่ 2 ของแผ่นดินสมเด็จพระจักรพรรดิหมิงเฉิงจู่ ตรงกับ ค.ศ. 1404《明太宗实录·卷三十三》○壬子命礼部铸平夷将军印以前北平按察佥事陈廷杰为湖广按察佥事庆成郡主薨上素服辍朝一日赐祭东宫诸王皆遣祭命有司治葬郡主蒙城王之女嫁镇国上将军淮安卫指挥使黄琛初封庆阳公主洪武四年正封号改庆城郡主云夜有星如盏大赤黄色有光出贯索西北行至游气
# รองประธานพรรคคอมมิวนิสต์จีน
รองประธานคณะกรรมาธิการกลางพรรคคอมมิวนิสต์จีน  เป็นตำแหน่งที่มีอำนาจสูงสุดเป็นอันดับสองในพรรคคอมมิวนิสต์จีนรองจากประธานพรรคตั้งแต่ ค.ศ. 1956 ถึง 1982 ตำแหน่งดังกล่าวถูกยกเลิกใน ค.ศ. 1982 เพื่อถอดตำแหน่ง "ประธาน" ออกจากการดำรงตำแหน่งในรัฐบาล โดยสงวนไว้แต่เพียงสำหรับเหมา เจ๋อตงผู้ล่วงลับเท่านั้น

รองประธานทั้งหมดเป็นสมาชิกของคณะกรรมาธิการสามัญประจำกรมการเมืองพรรคคอมมิวนิสต์จีน

 รายนามผู้ดำรงตำแหน่งรองประธานพรรคคอมมิวนิสต์จีน 
 คณะกรรมาธิการกลางชุดที่ ภาพ ชื่อ วาระ ประธาน หมายเหตุเริ่มวาระสิ้นสุดวาระ 8 80px หลิว เช่าฉี28 กันยายน 195612 สิงหาคม 1966 80pxเหมา เจ๋อตง ดำรงตำแหน่งจนถึงการประชุมเต็มคณะครั้งที่ 11 80px โจว เอินไหล28 กันยายน 195612 สิงหาคม 1966 80px จู เต๋อ28 กันยายน 195612 สิงหาคม 1966 80px เฉิน ยฺหวิน28 กันยายน 195612 สิงหาคม 1966 80px หลิน เปียว25 พฤษภาคม 195828 เมษายน 1969ได้รับเลือกในการประชุมเต็มคณะครั้งที่ 5 928 พฤษภาคม 196913 กันยายน 1971 †รองประธานพรรคเพียงคนเดียว 10  ฮฺว่า กั๋วเฟิง6 เมษายน 19766 ตุลาคม 1976 80pxเหมา เจ๋อตง↓80pxฮฺว่า กั๋วเฟิงรองประธานคนแรก 80px โจว เอินไหล30 สิงหาคม 19738 มกราคม 1976 †เสียชีวิตขณะอยู่ในตำแหน่ง  หวัง หงเหวิน30 สิงหาคม 19737 ตุลาคม 1976แก๊งออฟโฟร์, ถูกจับในปี 1976, ถูกขับออกในปี 197780px คัง เชิง30 สิงหาคม 197316 ธันวาคม 1975 †เสียชีวิตขณะอยู่ในตำแหน่ง 80px เย่ เจี้ยนอิง30 สิงหาคม 197319 สิงหาคม 1977ตั้งแต่เดือนตุลาคม 1976 ถึงกรกฎาคม 1977 เป็นรองประธานพรรคเพียงคนเดียว 80px หลี่ เต๋อเชิง30 สิงหาคม 197310 มกราคม 1975ลาออกในการประชุมเต็มคณะครั้งที่ 2 80px เติ้ง เสี่ยวผิง10 มกราคม 197519 สิงหาคม 1977ได้รับเลือกในการประชุมเต็มคณะครั้งที่ 2, ถูกปลดจากตำแหน่งเนื่องจากกรณีเทียนอันเหมิน, ได้รับเลือกอีกครั้งในการประชุมเต็มคณะครั้งที่ 3 11 80px เย่ เจี้ยนอิง19 สิงหาคม 19776 กันยายน 1982 80pxฮฺว่า กั๋วเฟิง↓80pxหู เย่าปัง 80px เติ้ง เสี่ยวผิง19 สิงหาคม 19776 กันยายน 1982 80px หลี่ เซียนเนี่ยน19 สิงหาคม 19776 กันยายน 1982 80px วัง ตงซิ่ง19 สิงหาคม 197729 กุมภาพันธ์ 1980ลาออกในการประชุมเต็มคณะครั้งที่ 5 80px เฉิน ยฺหวิน22 ธันวาคม 19786 กันยายน 1982ได้รับเลือกในการประชุมเต็มคณะครั้งที่ 3 80px จ้าว จื่อหยาง29 มิถุนายน 19816 กันยายน 1982ได้รับเลือกในการประชุมเต็มคณะครั้งที่ 6 80px ฮฺว่า กั๋วเฟิง29 มิถุนายน 19816 กันยายน 1982ได้รับเลือกในการประชุมเต็มคณะครั้งที่ 6
# สถาบันของสหภาพยุโรป
สถาบันของสหภาพยุโรป คือสถาบันหลักจำนวนเจ็ดแห่งซึ่งมีอำนาจตัดสินใจเกี่ยวกับกิจการของสหภาพยุโรปและยูราตอม อยู่ภายใต้สนธิสัญญาสหภาพยุโรปและกฎหมายสหภาพยุโรป ตามมาตรา 13 ของสนธิสัญญาสหภาพยุโรป ดังนี้:
 รัฐสภายุโรป(European Parliament)
 ที่ประชุมยุโรป (European Council)
 คณะมนตรีแห่งสหภาพยุโรป (Council of the European Union)
 คณะกรรมาธิการยุโรป (European Commission)
 ศาลยุติธรรมแห่งสหภาพยุโรป (Court of Justice of the European Union)
 ธนาคารกลางยุโรป (European Central Bank)
 ศาลสอบบัญชียุโรป (European Court of Auditors)
# สำนักเลขาธิการพรรคคอมมิวนิสต์จีน
สำนักเลขาธิการ มีชื่ออย่างเป็นทางการว่า สำนักเลขาธิการคณะกรรมาธิการกลางพรรคคอมมิวนิสต์จีน  เป็นองค์กรที่ทำหน้าที่สนับสนุนกรมการเมืองและคณะกรรมาธิการสามัญของพรรคคอมมิวนิสต์จีน สำนักเลขาธิการมีหน้าที่หลักในการดำเนินการตามภารกิจประจำวันของกรมการเมืองและประสานงานกับองค์กรและผู้มีส่วนได้ส่วนเสียเพื่อให้บรรลุภารกิจที่กรมการเมืองกำหนดไว้ ได้รับอำนาจจากกรมการเมืองให้ทำการตัดสินใจในเรื่องประจำวันเกี่ยวกับประเด็นที่น่ากังวลตามการตัดสินใจของกรมการเมือง แต่ต้องปรึกษาหารือกับกรมการเมืองในเรื่องสำคัญ[ จำเป็นต้องมีการอ้างอิง ]

สำนักเลขาธิการก่อตั้งขึ้นเมื่อเดือนมกราคม ค.ศ. 1934 ตามชื่อตำแหน่งแล้ว พรรคคอมมิวนิสต์จีนมีเลขาธิการใหญ่เป็นผู้นำ แต่ตำแหน่งหัวหน้าสำนักเลขาธิการไม่ได้เป็นตำแหน่งเดียวกับผู้นำสูงสุดของพรรคเสมอไป[จำเป็นต้องอ้างอิง] เลขาธิการสำนักเลขาธิการถือเป็นตำแหน่งทางการเมืองที่สำคัญที่สุดตำแหน่งหนึ่งในพรรคคอมมิวนิสต์จีนและในประเทศจีนร่วมสมัยโดยทั่วไป โดยทั่วไปเลขาธิการสำนักเลขาธิการแต่ละคนจะรับผิดชอบหนึ่งในหน่วยงานหลักของพรรคที่อยู่ภายใต้อำนาจของคณะกรรมาธิการกลางโดยตรง ตามระเบียบการ สมาชิกของพวกเขามีลำดับอาวุโสสูงกว่ารองประธานสภาประชาชนแห่งชาติรวมถึงมนตรีรัฐกิจด้วย[ต้องการอ้างอิง] เลขาธิการใหญ่ควบคุมดูแลการทำงานของสำนักเลขาธิการ
# 404 สุขีนิรันดร์..RUN RUN
404 สุขีนิรันดร์ RUN RUN  เป็นภาพยนตร์ไทยแนวผีตลก ที่สร้างและจัดจำหน่ายโดยจีดีเอช จากกำกับของพิชย จรัสบุญประชา นำแสดงโดยฉันทวิชช์ ธนะเสวีและกัญญาวีร์ สองเมือง เข้าฉายวันแรกเมื่อวันที่ 28 พฤศจิกายน พ.ศ. 2567

ภาพยนตร์ทำรายได้จบโปรแกรมไปที่ 15 ล้านบาท และจบโปรแกรมรายได้ทั้งประเทศ 25 ล้านบาท

 เรื่องย่อ 
นักรบ (ฉันทวิชช์ ธนะเสวี) เป็นนายหน้าจอมเจ้าเล่ห์ เขามักจะปกปิดสภาพที่แท้จริงของอสังหาริมทรัพย์ที่จะขายด้วยการนำมารีโนเวทใหม่เพื่อให้ได้กำไรมากที่สุดเท่าที่จะเป็นไปได้ จนวันหนึ่งเขาและทีมงานได้พบกับโรงแรมที่ขายในราคาถูกมากนั่นก็คือโรงแรมสุขีนิรันดร์ ที่อำเภอตะกั่วป่า จังหวัดพังงา เช่นเดียวกับนักรบ เต๋า (พงศธร จงวิลาส) นายหน้าขายโรงแรมก็ปกปิดสภาพที่แท้จริงของโรงแรมแห่งนี้เช่นกัน นักรบเชื่อตั้งแต่แรกแล้วว่าโรงแรมแห่งนี้มีผีสิงถึงแม้ว่าเต๋าจะไม่ได้พูดออกมาตรง ๆ ก็ตาม

เขาแน่ใจว่าเขาสามารถขับไล่ผีออกจากโรงแรมได้เพื่อที่เขาจะได้ปรับปรุงโรงแรมและขายได้ทันทีในราคาสูงสุดเท่าที่จะเป็นไปได้ จริง ๆ แล้วผีที่อาศัยอยู่ในห้อง 404 นั้นเป็นผีที่รักโรงแรมแห่งนี้มากจนยากที่จะขับไล่ออกไป ผีที่ว่าก็คือ ลลิตา พบสุขนิรันดร์ (กัญญาวีร์ สองเมือง) เจ้าของเดิมของโรงแรมที่คอยหลอกหลอนทุกตารางนิ้วของโรงแรม

ผีของลลิตาสร้างความสยองขวัญให้กับใครก็ตามที่พยายามเข้ามาเป็นเจ้าของโรงแรมแห่งนี้หลังจากที่เธอตายจากไป ดังนั้นการต่อสู้ระหว่างคนเป็นกับคนตายจึงเกิดขึ้น นักรบต้องขบคิดอย่างหนักเพื่อ 'ทำความสะอาด' โรงแรมเพื่อหาเงิน เขารวบรวมหมอผีจากศาสนาต่าง ๆ เพื่อพยายามขับไล่ลลิตา ในขณะเดียวกัน ลลิตาก็ใช้พลังทั้งหมดของเธอเพื่อหลอกหลอนผู้บุกรุก

 นักแสดงและตัวละคร 
 นักแสดง  ตัวละคร  ข้อมูลตัวละคร ฉันทวิชช์ ธนะเสวี  นักรบ เจ้าของบริษัทนักรบ ดีเวลลอปเมนท์ นายหน้าจอมเจ้าเล่ห์ ที่มักย้อมแมวผู้ซื้อด้วยการรีโนเวทบ้านมีประวัติเพื่อทำกำไร แต่เพื่อหาเงินมาจัดงานแต่งกับหลิน เขาจึงกู้เงินเฮียตี๋มาซื้อโรงแรมสุขีนิรันดร์จนได้เจอกับผีสาวสวยเจ้าของโรงแรมที่แสนจะน่ากลัวอย่างลลิตา กัญญาวีร์ สองเมือง  ลลิตา พบสุขนิรันดร์ ผีสาวเจ้าของโรงแรมสุขีนิรันดร์ที่ฆ่าตัวตายเพราะเสียใจที่ถูกองอาจสามีนอกใจแถมขายโรงแรมที่ตัวเองสร้างมา ออกอาละวาดไล่ฆ่าคนที่เข้ามาเป็นเจ้าของโรงแรมแห่งนี้ต่อจากตัวเองรวมถึง นักรบ ด้วย พิทยา แซ่ฉั่ว  น้ำมนต์ ลูกน้องมือขวาคนสนิทของนักรบ นุ้ย เชิญยิ้ม  น้าโชค น้าชายของนักรบและพ่อของเสือโคร่ง เป็นนายช่างประจำบริษัทที่ขี้เมาไม่เอาไหน ที่ถูกนักรบลากตัวมารีโนเวทโรงแรมสุขีนิรันดร์ อาไท สุภทัต  เสือโคร่ง ลูกชายของน้าโชคและเป็นลูกพี่ลูกน้องกับนักรบ มักจะเรียกนักรบว่า บอส นันทนัท ฐกัดกุล  หลิน แฟนสาวของนักรบที่นักรบพยายามเก็บเงินแต่งงาน องอาจ เจียมเจริญพรกุล  เฮียตี๋ เจ้าหนี้จอมโหดที่นักรบมักจะมากู้เงินอยู่เป็นประจำ พงศธร จงวิลาส  เต๋า นายหน้าขายโรงแรมที่พานักรบและทีมงานมาดูสถานที่ ณภัทร วิกัยรุ่งโรจน์  องอาจ หนุ่มจากกรุงเทพฯ สามีของลลิตา และเป็นเจ้าของร่วมของโรงแรมสุขีนิรันดร์

 รายได้ 
ภาพยนตร์ทำรายได้ในประเทศไทยตลอดโปรแกรมการฉาย 15.60 ล้านบาท https://www.facebook.com/photo/?fbid=898593442480135&set=pb.100069884632826.-2207520000 และทำรายได้ทั่วประเทศ 25 ล้านบาท ขณะที่ทำรายได้จากการฉายในต่างประเทศ 4,149,090 เหรียญสหรัฐ หรือมีค่าประมาณ 141 ล้านบาท https://www.boxofficemojo.com/title/tt32362537/ จึงทำเงินจากการฉายทั้งโลกไป 166 ล้านบาท
 อ้างอิง
# จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)รายงานวิจัยการเลือกตั้งสมาชิกสภาผู้แทนราษฎร พ.ศ. 2522. กรมการปกครอง กระทรวงมหาดไทย. 2523

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอกมลาไสย, อำเภอสมเด็จ, อำเภอกุฉินารายณ์, อำเภอเขาวง, กิ่งอำเภอร่องคำ และกิ่งอำเภอนามน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง และอำเภอหนองกุงศรี
# A Wild Last Boss Appeared!
เป็นซีรีส์ไลต์โนเวลของญี่ปุ่นที่เขียนโดย Firehead และวาดภาพประกอบโดย YahaKo ในตอนแรกได้ลงเผยแพร่บนเว็บไซต์นิยายที่สร้างโดยผู้ใช้ โชเซ็ตสึกะ นิ นาโร ตั้งแต่เดือนตุลาคม พ.ศ. 2558 ถึงเดือนเมษายน พ.ศ. 2562 ต่อมาถูกซื้อลิขสิทธิ์โดย Earth Star Entertainment และตีพิมพ์ภายใต้สำนักพิมพ์ในเครือ Earth Star Novel ตั้งแต่เดือนกุมภาพันธ์ พ.ศ. 2559 ถึงเดือนเมษายน พ.ศ. 2562

ฉบับดัดแปลงเป็นมังงะวาดโดย ซึบาสะ ฮาซึกิ เริ่มลงในเว็บไซต์ Comic Earth Star ของ Earth Star Entertainment ตั้งแต่เดือนมิถุนายน พ.ศ. 2560 นอกจากนี้ยังมีการดัดแปลงเป็นอนิเมะโทรทัศน์ที่ผลิตโดย Wao World ซึ่งมีกำหนดออกอากาศในเดือนตุลาคม พ.ศ. 2568

ตัวละคร

 สื่อตีพิมพ์
# จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2518 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)รายงานผลการเลือกตั้งสมาชิกสภาผู้แทนราษฎร ๔ เมษายน ๒๕๑๙ (วิจัย ๑). กรมการปกครอง กระทรวงมหาดไทย. 2519

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอกมลาไสย, อำเภอสมเด็จ, อำเภอกุฉินารายณ์, อำเภอเขาวง, กิ่งอำเภอร่องคำ และกิ่งอำเภอนามน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอยางตลาด, อำเภอท่าคันโท, อำเภอสหัสขันธ์, กิ่งอำเภอหนองกุงศรี, กิ่งอำเภอห้วยเม็ก และกิ่งอำเภอคำม่วง